Hoopis teine pilt avaneb sellises seksis, kui partnerid on teineteisesse  armunud või tõeliselt armastavad teineteist. Sellisel juhul vähemalt mina küll silmi sulgeda ei suuda, sest see teineteise-vaheline pinge seksi hetkel ainult süveneb ning see on vist siis hetk, mil öeldakse, et "ma upun kallima silmadesse". Armunute vahel silmsideme säilimine seksuaalakti ajal süvendab ainult naudingut - sa soovid maksimaalselt, kõigi meeletega, nautida eelkõige oma partneri naudingut ning selle kaudu jõuda ka ise taevasse tõstva (või siis mõistust viiva;) ühise orgasmini. Sellisel juhul olen  märganud, et mees, kes tõesti armastab, ei muutu seksuaalakti ajal näost ebameeldivaks, pigem vastupidi; samuti ei sega selline visuaal enda naudingule keskendumist.